stanford-oval/wikipedia huggingface dataset:
Keskilaakso
Historia

Lehti perustettiin vuonna 1931 nimellä Kymen Keskilaakso ja sen ensimmäinen numero ilmestyi 28. marraskuuta 1931. Lehden ensimmäisenä päätoimittajana toimi F. A. Havola. Vuonna 1975 Kymen Keskilaakson nimeksi tuli vastaperustetun Anjalankosken kauppalan mukaan Anjalankosken Sanomat ja 2007 lehti nimettiin Keskilaaksoksi. Vuoteen 1950 asti lehteä tehtiin Inkeroisissa. Lehden toimitus sijaitsi eri puolilla Myllykoskea aina vuoteen 1992 asti.
Vuoteen 2001 asti lehden omisti Keskilaakso Oy. Myöhemmin lehden omistanut Sanoma myi muiden paikallislehtiensä mukana myös Keskilaakso-lehden Länsi-Savo-konsernille joulukuussa 2010. Vuodesta 2019 lehti on kuulunut Keskisuomalainen konserniin.
Aiheesta muualla

Keskilaakson kotisivu
Kymenlaakson sanomalehdet
Tilattavat sanomalehdet
 Elimäen Sanomat  ·  Iitinseutu  ·  Kymen Sanomat  ·  Kouvolan Sanomat  ·  Keskilaakso  ·  Kaakonkulma  ·  Valkealan Sanomat

Ilmaisjakelulehdet
 Ankkuri  ·  Karhulalainen  ·  Reimari  ·  PK-lehti  ·  Vartti Kouvola


Lopetetut sanomalehdet
 Eteenpäin  ·  Etelä-Suomi  ·  Hiiohoi!  ·  Kaupunkilehti Seiska  ·  Kotkan Sanomat  ·  Kotkansilmä  ·  Kymen Sanomat  ·  Poiju  ·  Viikko-Eteenpäin
Konsekutiivitulkkaus

Konsekutiivitulkkaus tarkoittaa puheen tulkkausta siten, että tulkattava ja tulkkaaja puhuvat vuorotellen. Ensin puhuja pitää puheenvuoronsa, jonka jälkeen tulkki toistaa puheenvuoron toisella kielellä.
Konrad von Redern

Konrad von Redern (1866–1920) oli saksalainen eversti. Hän laati Suomen yleisesikunnan apulaispäällikkönä vuonna 1918 niin sanotun saksalaisen suunnitelman Suomen puolustuslaitoksen järjestelyksi. Hän korvasi yleisesikuntapäällikkönä eversti Nils Procopén 5. elokuuta – 13. joulukuuta 1918 valkoisen armeijan pääesikunnassa. Von Redernin asema määriteltiin Saksan päämajan heinäkuussa vuonna 1918 antamassa palvelusohjeessa. Hänellä oli Suomen armeijassa alaisinaan 95 saksalaista upseeria.
Reflections (Apocalyptican albumi)

| Reflections Apocalyptica |
| --- | --- | --- |

Studioalbumin tiedot
 Äänitetty : 2003, Finnvox & Petrax Studiot
 Julkaistu: 2003
 Tuottaja(t): Apocalyptica
 Tyylilaji: Instrumentaalimetalli
 Kesto: 48.56
 Levy-yhtiö: Universal
Listasijoitukset
  Suomen virallinen lista: 8.
Apocalyptican muut julkaisut
| Best of Apocalyptica 2002 | Reflections 2003 | Apocalyptica 2005 |
Reflections on suomalaisen sellometalliyhtye Apocalyptican neljäs studioalbumi, vuodelta 2003. Merkittävin muutos albumin soundissa edelliseen on rumpujen mukanaolo; rumpuja albumilla soittavat eri kappaleissa vuorotellen Dave Lombardo (Slayer) ja Sami Kuoppamäki (Kingston Wall). Yhtyeen sellistivakiojäsenet albumilla ovat Eicca Toppinen, Perttu Kivilaakso ja Paavo Lötjönen. Albumin kappaleet ovat Toppisen ja Kivilaakson käsialaa.
Albumista julkaistiin samana vuonna DVD-erikoisversio Reflections Revised, joka sisältää viisi bonusraitaa sekä yhtyeen livemateriaalia.
Reflections ylsi Suomen virallisen listan sijalle 8.
Kappaleet

Kaikki kappaleet säveltänyt Eicca Toppinen, ellei toisin mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Prologue (Apprehension) |  | 3.12 |  |  |  |  |  |  |
| 2. | No Education |  | 3.17 |  |  |  |  |  |  |
| 3. | Faraway |  | 5.13 |  |  |  |  |  |  |
| 4. | Somewhere Around Nothing |  | 4.09 |  |  |  |  |  |  |
| 5. | Drive |  | 3.21 |  |  |  |  |  |  |
| 6. | Čohkka |  | 4.27 |  |  |  |  |  |  |
| 7. | Conclusion | Perttu Kivilaakso | 4.06 |  |  |  |  |  |  |
| 8. | Resurrection | Kivilaakso | 3.34 |  |  |  |  |  |  |
| 9. | Heat |  | 3.21 |  |  |  |  |  |  |
| 10. | Cortége |  | 4.28 |  |  |  |  |  |  |
| 11. | Pandemonium | Kivilaakso | 2.06 |  |  |  |  |  |  |
| 12. | Toreador II |  | 3.56 |  |  |  |  |  |  |
| 13. | Epilogue (Relief) |  | 3.29 |  |  |  |  |  |  |
| Reflections Revised -painos |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 14. | Seemann (feat. Nina Hagen, Rammstein -cover)  |  | 4.43 |  |  |  |  |  |  |
| 15. | Faraway, Vol. 2 (Extended Version, feat. Linda Sundblad)  |  | 5.13 |  |  |  |  |  |  |
| 16. | Delusion | Kivilaakso | 4.10 |  |  |  |  |  |  |
| 17. | Perdition | Kivilaakso | 4.09 |  |  |  |  |  |  |
| 18. | Leave Me Alone |  | 4.11 |  |  |  |  |  |  |
Kokoonpano

Eicca Toppinen – sello
Perttu Kivilaakso – sello
Paavo Lötjönen – sello
Kokoonpano > Muut

Dave Lombardo – rummut (kappaleet 1–2, 4, 8 ja 10)
Sami Kuoppamäki – rummut (kappaleet 3, 5–7, 9 ja 11–12
Juhani Lagerspetz – piano (kappale "Epilogue")
Jaakko Kuusisto – viulut (kappale "Epilogue")
Pasi Pirinen – trumpetti (kappale "Toreador II")
Ville Väätäinen – tuplabasarit (kappaleet 6–8, 10 ja 13)
Antero Manninen & Gregoire Korniluk – sello-orkesteri (kappale "Cortége")
Jyrki Lasonpalo – viulut
Lotta Nykäsenoja – viulut
Kerim Gribajcevic – viulut
Arvostelut

Allmusic:
Imperiumi.net:
Soundi:
Aiheesta muualla

Reflections (Apocalyptican albumi) Discogsissa. (englanniksi)
Albumi Reflections (Apocalyptican albumi) Encyclopaedia Metallum -sivustolla (englanniksi)
Konselji

Ruotsin hallituskonselji vuonna 1938. Kuvassa kuningas Kustaa V ja pääministeri Per Albin Hansson hallituksineen.
Konselji tarkoittaa neuvostoa tai neuvoskuntaa, jonka puheenjohtajana toimii konseljipresidentti.
Suomen suuriruhtinaskunnan ylin hallintoelin oli vuonna 1809 Turkuun perustettu hallituskonselji, jonka nimeksi vaihtui vuonna 1816 Suomen senaatti.
Ruotsin kuningaskunnassa konselji tarkoittaa hallituksen kokousta, johon valtionpäämies eli kuningas tai kuningatar osallistuu. Konselji voidaan nykylain mukaan pitää hallituksen vaihtuessa tai hallituksen tiedottaessa kuninkaalle valtakunnan asioista.
Kestävän kehityksen yhteiskuntasitoumus

Kestävän kehityksen yhteiskuntasitoumus on Suomen kansallinen linjaus kestävän kehityksen toteuttamisesta. Yhteiskuntasitoumuksen valmistelusta vastasi Suomen kestävän kehityksen toimikunta, ja se julkistettiin vuonna 2013 otsikolla “Suomi, jonka haluamme 2050”. Käytännössä yhteiskuntasitoumus korvasi aiemman kansallisen kestävän kehityksen strategian. Keväällä 2016 yhteiskuntasitoumus päivitettiin yhteensopivaksi YK:n kansainvälisen kestävän kehityksen toimintaohjelman (Agenda 2030) kanssa.
Kestävän kehityksen yhteiskuntasitoumus on Suomen kestävyyden linjaus vuoteen 2050
Visio ja tavoitteet

Yhteiskuntasitoumuksen tulevaisuuden visioksi on tiivistetty “Luonnon kantokyvyn turvaava, hyvinvoiva ja globaalisti vastuullinen Suomi”. Vision toteuttamiseksi yhteiskuntasitoumuksessa on määritelty kahdeksan kestävän kehityksen tavoitetta, jotka ovat:
Yhdenvertaiset mahdollisuudet hyvinvointiin,
Vaikuttavien ihmisten yhteiskunta,
Työtä kestävästi,
Kestävät yhdyskunnat ja paikallisyhteisöt,
Hiilineutraali yhteiskunta,
Resurssiviisas talous,
Luonnon kantokykyä kunnioittavat elämäntavat,
Luontoa kunnioittava päätöksenteko.
Tavoitteet tulisi toteuttaa viimeistään vuoteen 2050 mennessä. Tavoitteiden toteutumista seurataan kestävän kehityksen indikaattoreiden avulla. Indikaattorit kuvaavat kansallisella tasolla tapahtuvia muutoksia.
Kestävän kehityksen toimenpidesitoumukset

Toimenpidesitoumukset ovat keskeinen keino yhteiskuntasitoumuksessa määriteltyjen kahdeksan tavoitteen toteutukseen. Toimenpidesitoumukset ovat vapaaehtoisia julkisia lupauksia kestävää kehitystä edistävien toimien toteutuksesta. Sitoumuksen voi antaa mikä tahansa toimija, yrityksestä julkishallintoon ja järjestöstä yksittäiseen henkilöön. Toimenpidesitoumuksia antavat tahot määrittelevät sitoumustensa sisällön itse, mutta toimenpiteiden tulee täyttää tietyt ennalta määritellyt kriteerit.
Toimenpidesitoumusten on tarkoitus johtaa 5–10 vuoden aikana toteutettaviin konkreettisiin toimenpiteisiin, toimintatapojen muutoksiin ja innovatiivisiin kokeiluihin, jotka edistävät vähintään yhtä kestävän kehityksen kahdeksasta tavoitteesta.
Sitoumuksen muotoilua ja toteutusta tukee verkkopohjainen työkalu, jonka kautta annetut sitoumukset ovat avoimesti nähtävillä. Kestävän kehityksen toimikunta ja sen pääsihteeristö edistävät yhteiskuntasitoumuksen toteutumista keräämällä tietoa sitoumuksista, tuomalla toimijoita yhteen, viestimällä tuloksista ja kannustamalla toimijoita yhteistyöhön.
Ensimmäiset toimenpidesitoumukset julkaistiin vuonna 2014 ja vuoden 2017 toukokuussa niiden määrä oli yli 600.
Esimerkkejä toimenpidesitoumuksista

Toimenpidesitoumuksia ovat tehneet eri tyyppiset organisaatiot, kuten pienyritykset, kansainvälisesti toimivat suuret yritykset, yhdistykset, kunnat, oppilaitokset ja yksittäiset ihmiset. Esimerkkejä toimenpidesitoumuksista:
Vuoden 2016 vaikuttavimmaksi sitoumukseksi valittu Vantaan kaupungin ja seurakuntien hanke Yhteinen pöytä, jossa uudenlaisen hävikkiruoan logistiikkapalvelun avulla otetaan talteen viikoittain 35 000 kg hävikkiruokaa ja autetaan viittä tuhatta ruoka-avun tarvitsijaa.
Vuoden 2015 vaikuttavin sitoumus oli Espoon kaupungin sitoumus. Espoo oli ensimmäinen toimenpidesitoumuksen antanut kaupunki. Espoo on kannustanut yli 80 kaupungin organisaatioon liittyvää tahoa antamaan oman sitoumuksensa.
Kolmas käsi

Kolmas käsi ja juotin.
Kolmas käsi on aputeline juotostöihin mutta sitä voi hyödyntää myös tietyissä käsitöissä. Telineessä voi olla myös suurennuslasi. Telineessä on kahdet nivelletyt hauenleuat tai muut pidikkeet, joilla voi asettaa päällekkäin esimerkiksi kaksi sähköjohtoa juottamista varten. Telineessä juotoksista tulee laadukkaampia, koska yhdistettävät pinnat eivät pääse liikkumaan.
Käännös suomeksi
Kodorin kriisi 2001

Kodorin kriisi oli lokakuussa 2001 georgialaisten ja abhasialaisten joukkojen välillä käyty yhteenotto Kodorisolassa Abhasiassa. Georgialaiset saivat tukea tšetšenialaisilta taistelijoilta. Maailman media, joka keskittyi Yhdysvaltojen hyökkäykseen Afganistaniin, vähätteli konfliktia. Taistelu koitui ainakin 40 ihmisen kuolemaksi.
Aikajana

4. lokakuuta 2001 ryhmä Ruslan Gelayevin johtamia tšetšenialaisia ja georgialaisia taistelijoita menivät solaan Georgian puolelta ja hyökkäsi Giorgievskojen kylään. Kun Yhdistyneiden kansakuntien tarkkailijoita kuljettanut helikopteri ammuttiin 8. lokakuuta 2001 alas, yhdeksän ihmistä kuoli.
Seuraukset

Abhasialaisten vangitsema georgialainen Valery Chkhetiani sai halvauksen 5. elokuuta 2004, ja hänet vietiin sairaalan, jossa hän kuoli kaksi päivää myöhemmin. Chkhetiani oli tuomittu viidentoista vuoden vankeuteen.
Viron entinen pääministeri ja silloinen Georgian presidentin neuvonantaja Mart Laar sanoi 29. elokuuta 2006, että Kodorin konflikti oli Venäjän suunnittelema. Laar myös varoitti, että Georgiaan kohdistuvia Venäjän provokaatioita on odotettavissa, mutta Georgia on valmistautunut selviämään kaikista Venäjän asettamista haasteista.
Venäjä syytti 30. huhtikuuta Georgiaa 1 500 miehen kokoamisesta Kodorin alueelle Abhasian valtaamiseksi. Venäjä vastasi Georgian tekoon kokoamalla omia joukkojaan alueelle kiristämällä maiden välejä. Nämä joukot taistelivat myöhemmin vuoden 2008 sodassa.
Kingdom

Kingdom voi tarkoittaa:
Kingdom, Kumi Kodan albumi
Kingdom, Vaderin albumi
Kingdom, yhdysvaltalainen draamasarja
MV Kingdom, autolautta GTS Finnjetin viimeisin nimi
Kingdom, sukunimenä:
Roger Kingdom (s. 1962), yhdysvaltalainen aitajuoksija
kuvitteellisia henkilöitä:
Peter Kingdom, brittiläinen tv-sarja ja sen päähenkilö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kingdom”, voi hakea sivunnimihaulla, laajalla sivunnimihaulla tai tekstihaulla.
Kestävän palmuöljyn yhdistys

Kestävän palmuöljyn yhdistys eli Roundtable on Sustainable Palm Oil (RSPO) palmuöljyalan kansainvälinen yhdistys, joka kehittää periaatteita kestävälle palmuöljytuotannolle. Kahdeksan periaatetta ja 39 kriteeriä pyrkivät lisäämään öljypalmutuotannon ekologista, sosiaalista ja taloudellista vastuullisuutta. RSPO:n organisaatio perustettiin Sveitsissä vuonna 2004. WWF:n mukaan RSPO on voittoa tavoittelematon yhdistys, jonka päämaja sijaitsee Kuala Lumpurissa.
Jäsenet

Jäseniin sisältyy öljypalmun kasvattajia, jalostajia, välittäjiä, lopputuotteiden valmistajia, myyjiä, rahoittajia sekä ympäristö- ja kansalaisjärjestöjä. RSPO:lla kattaa noin 40 % palmuöljyn maailmantuotannosta. Vastuullisesti tuotettua palmuöljyä alettiin tuottaa vuoden 2007
lopussa.
Kokoukset

Järjestö perustettiin WWF:n aloitteesta Kuala Lumpurissa elokuussa 2003. Yli 40 yritystä ja organisaatiota allekirjoitti ensimmäisessä kokouksessa julkilausuman. RSPO:n kokouksissa Jakartassa 2004 ja Singaporessa 2005 hyväksyttiin kestävän öljypalmutuotannon periaatteet ja kriteerit.
Saavutukset

Indonesian hallitus luopui 1,8 milj. ha plantaasin perustamisen Borneon, Indonesian ja Malesian rajalle. Viljelyalue olisi tuhonnut 3 kansallispuistoa ja niiden ympäristön Borneon  laajimpien luonnonmetsien luona. Käyttöoikeus peruttiin WWF:n esittämän Heart of Borneo –suojelualoitteesta.
Aiheesta muualla

WWF vaatii Neste Oililta välitöntä sitoutumista vastuulliseen palmuöljyn hankintaan, WWF 3.4.2009
Palmuöljy-yritykset jonoon WWF 18.5.2009
Konsan koulu

Konsan koulu.
Konsan koulu on Raision Ihalassa sijaitseva peruskoulu. Koulu on valmistunut vuonna 1902. Aluksi koulua kutsuttiin Ihalan kouluksi.
Konsan koulu on 2-luokkainen koulu, jolla on sama rehtori (Timo Tuusvuori) kuin Ihalan ja Krookilan kouluilla.
Konsan koulun 2 luokkaa (1b ja 2b) muodostavat 50 oppilaan ryhmän. Koululla on käytössään 5 huonetta, joista 2 on luokkahuoneita, 1 ryhmätyötila ja 2 eteistä. Koulurakennukseen kuuluu myös opettajan asuinkäytössä oleva yksiö. Koululla on 2 opettajaa, 1 keittäjä ja iltapäiväkerhon henkilökunta.
Aiheesta muualla

Koulun sivu[vanhentunut linkki]
Kolmistaan

Kolmistaan voi tarkoittaa ainakin seuraavia asioita:
Kolmistaan, vuonna 2008 ensi-iltansa saanut suomalainen elokuva
Kolmistaan, suomalainen draamakomediasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolmistaan”, voi hakea sivunnimihaulla, laajalla sivunnimihaulla tai tekstihaulla.
Kriittinen tiheys

Kriittisellä tiheydellä tarkoitetaan kosmologiassa sitä tiheyttä, joka on juuri riittävä pysäyttämään alkuräjähdyksestä alkaneen maailmankaikkeuden laajenemisen (mikäli kosmologinen vakio olisi nolla). Kriittinen tiheys  \rho _{c} riippuu ainoastaan kunkin ajankohdan laajenemisnopeudesta, Hubblen vakiosta H (yksikkö usein kirjoitettuna muotoon km/s/Mpc), sekä Newtonin vakiosta G.
Kun kosmologiassa puhutaan joko materian tai energian tiheydestä yksikkönä on usein  \rho _{c}. Maailmankaikkeuden tiheys,  \rho , tällä hetkellä, kun yksikkönä on  \rho _{c} on siten,
missä  H_{0} on maailmankaikkeuden laajenemisnopeus tänään. Sen tarkka arvo on mitattu tarkasti vasta vuosituhannen taitteessaselvennä. Tämänhetkinen arvo on WMAPilla kosmisesta taustasäteilystä mitattuna n. 70 km/s/Mpc.  \Omega _{0} on kaiken materian/energian yhteen laskettu tiheys. Se on usein jaettu kahteen osaan, materia tiheyteen  \Omega _{m} ja pimeän energian tiheyteen,  \Omega _{\Lambda }, jolloin  \Omega _{0}=\Omega _{m}+\Omega _{\Lambda }.
Nykyään kaikkeuden ainetiheyden oletetaan olevan juuri kriittinen tiheys.
Kevin Connauton

| Kevin Connauton |
| --- | --- |

Henkilötiedot
Syntynyt: 23. helmikuuta 1990 (ikä 34) Edmonton
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  93 kg
Seura
Seura:  Los Angeles Kings
Sarja:  NHL
Pelinumero:  8
Pelaajaura
Pääsarjaura:  2010–
Aik. seurat:  Western Michigan Univ. (NCAA) Vancouver Giants (WHL) Manitoba Moose (AHL) Chicago Wolves (AHL) Dallas Stars (NHL) Texas Stars (AHL) Columbus Blue Jackets (NHL) Arizona Coyotes (NHL) Tucson Roadrunners (AHL) Colorado Avalanche (NHL) Colorado Eagles (AHL) Florida Panthers (NHL) Philadelphia Flyers (NHL) Lehigh Valley Phantoms (AHL)
NHL-varaus:  83. varaus, 2009 Vancouver Canucks
Kevin Connauton (s. 23. helmikuuta 1990) on kanadalainen jääkiekkoilija, joka pelaa NHL-seura Los Angeles Kingsissa.
Ura

28. huhtikuuta 2010 Connauton siirtyi kolmen vuoden tulokassopimuksella Vancouver Canucksiin. Hän siirtyi Canucksin farmijoukkue Manitoba Mooseen. Hän teki debyyttinsä AHL:ssä Moosen voittaessa Peoria Rivermenin 4–3 8. lokakuuta. Connauton teki ottelun voittomaalin. Connauton teki 73 ottelussaan 23 pistettä. Kuudessa pudotuspeliottelussa hän syötti yhden maalin Moosen tiputtua ensimmäisellä kierroksella Lake Erie Monstersille. Seuraavalla kaudella Connauton pelasi Canucksin uudessa farmijoukkue Chicago Wolvesissa. Hän osallistui AHL:n tähdistöotteluun. Toinen ottelussa pelanneista Wolvesin pelaajista oli Darren Haydar. Ottelun lämärikisassa Connauton laukoi 99,4 mailia tunnissa.
2. huhtikuuta 2013 Canucks kauppasi Connautonin vuoden 2013 varaustilaisuuden toisen kierroksen varausvuoron kanssa Dallas Starsiin, joka antoi tilalle Derek Royn. Hän oli silloin Wolvesin eniten maaleja tehnyt puolustaja seitsemällä osumalla sekä toiseksi eniten pisteitä tehnyt 25 pisteellään.
Connauton aloitti kauden 2013–2014 Dallas Starsissa, jossa teki NHL-debyyttinsä 24. lokakuuta 2013 Calgary Flamesia vastaan.
18. marraskuuta 2014 Columbus Blue Jackets poimi Connautonin pelaajakseen waiwers-listalta.
Tilastot

Käännös suomeksi
Kokin-wakashū

Kokin-wakashū (jap. 古今和歌集, "muinaisen ja nykyajan waka-kokoelma"), lyhennetty usein Kokin-shū (jap. 古今集), on japanilainen varhainen Heian-kauden waka-runojen keisarillinen antologia. Sen pani alulle keisari Uda (hallitsi 887–897) ja sen tilasi hänen poikansa keisari Daigo (hallitsi 897–930) noin vuonna 905. Sen valmis muoto on noin vuodelta 920, vaikka useiden historiallisten lähteiden mukaan viimeinen runo lisättiinkin kokoelmaan vuonna 914. Antologian kokoajat olivat neljä hovirunoilijaa: tehtävän johtaja Ki no Tsurayuki, Ki no Tomonori (joka kuoli ennen teoksen valmistumista), Ōshikōchi Mitsune ja Mibu no Tadamine.
Merkitys

Kokin-shū on ensimmäinen 21:stä keisarin pyynnöstä kootusta japanilaisen runouden kokoelmasta (jap. 二十一代集, nijūichidai-shū). Se oli aikansa runouden vaikutusvaltaisin teos, joka säänteli japanilaisen runouden muotoa aina 1800-luvun loppuun saakka. Se oli ensimmäinen antologia, joka jakautui vuodenaika- ja rakkausrunoihin. Kokin-shūn aloittama vuodenaikarunojen johtoasema jatkuu nykyäänkin haiku-perinteessä.
Ki no Tsurayukin japaninkieliset alkusanat merkitsivät myös japanilaisen kirjallisuuskritiikin alkua, erillisenä ajan kirjallisuuspiireissä yleisemmästä kiinankielisestä poetiikasta (antologiassa oli myös perinteinen kiinalainen Ki no Tomonorin kirjoittama esipuhe). Ajatus sekä vanhojen että uusien runojen sisällyttämisestä kokoelmaan oli toinen merkittävä keksintö, joka otettiin myöhemmin laajalti käyttöön muissa teoksissa, sekä proosassa että runoudessa. Kokin-shūn runot järjestettiin ajan mukaan; esimerkiksi rakkausrunot, jotka olivat monien eri runoilijoiden eri aikoina kirjoittamia runoja, järjestettiin niin, että lukija ymmärtäisi niiden kuvaavan hovissa tapahtuvan rakkausjutun etenemistä ja tapahtumia. Yhden runon assosiointi toiseen on tehnyt antologiasta renga- ja haikai-runoperinteiden esiäidin.
Rakenne

Kokoelman runojen tarkasta määrästä on kiistaa. Internet-versiossa on 1 111 runoa. Kokoelma jakautuu kahteenkymmeneen osaan, mikä heijastelee vanhempia teoksia, kuten Man'yōshūta, ja erilaisia kiinalaisia antologioita. Aiheiden järjestely kuitenkin eroaa kaikista varhaisimmista malleista. Sitä seurasivat kaikki myöhemmät viralliset kokoelmat, vaikka jotkin niistä, kuten Kin'yō-wakashū ja Shika-wakashū, koostuvat vain kymmenestä osasta.
Seuraavassa taulukossa Kokin-shūn kappaleista on niiden japaninkieliset nimet, niiden modernit lukutavat ja niiden suomenkieliset käännökset.
| Aihe | Osat | Osat | Osat | Osat |
| --- | --- | --- | --- | --- |
| Vuodenajat | 1-2 | Kevät | 春歌 | Haru no uta |
| Vuodenajat | 3 | Kesä | 夏歌 | Natsu no uta |
| Vuodenajat | 4-5 | Syksy | 秋歌 | Aki no uta |
| Vuodenajat | 6 | Talvi | 冬歌 | Fuyu no uta |
|   | 7 | Onnittelut | 賀歌 | Ga no uta |
|   | 8 | Eroamiset | 離別歌 | Wakare no uta |
|   | 9 | Matkat | 羈旅歌 | Tabi no uta |
|   | 10 | Akrostiikat | 物名 | Mono no na |
| Rakkaus | 11-15 | Rakkaus | 恋歌 | Koi no uta |
| Sekalaista | 16 | Valitukset | 哀傷歌 | Aishō no uta |
| Sekalaista | 17-18 | Sekalaiset | 雑歌 | Kusagusa no uta |
| Sekalaista | 19 | Sekalaiset muodot | 雑躰歌 | Zattai no uta |
| Sekalaista | 20 | Perinteiset runot laulutoimistosta | 大歌所御歌 | Ōutadokoro no on'uta |
Kokoajat liittivät jokaiseen runoon sen tekijän nimen ja runon aiheen (jap. 題, dai) tai inspiraation, jos mahdollista. Merkittäviä Kokin-shūn runoilijoita olivat Ariwara no Narihira, Ono no Komachi, Henjō ja Fujiwara no Okikaze, kokoajien lisäksi. Pääsy mihinkään keisarilliseen kokoelmaan, ja erityisesti Kokin-shūhun, oli suuri kunnia.
Käännös suomeksi
Keskustan suuralue (Oulu)

| Keskustan suuralue |
| --- | --- |
 Keskustaa Myllytullin suunnasta.
 Kaupungin kartta, jossa Keskustan suuralue korostettuna.
Kaupunki:  Oulu
Koordinaatit:  65°00′37″N, 025°28′43″E
Suuralue nro:  1
Väkiluku:  23 308   (31.12.2023)
Kaupunginosat:  I – Pokkinen II – Vaara III – Vanhatulli IV – Hollihaka V – Leveri Myllytulli Intiö Raksila
Keskustan suuralue on yksi Oulun kaupungin 23:sta suuralueesta. Suuralue sijaitsee kaupungin keskustassa Oulujoen etelärannalla. Suuralueella asuu 23 308 (31.12.2023) asukasta ja siellä on yhteensä 18 066 työpaikkaa (31. joulukuuta 2019). Ruokakuntia on yhteensä 15 532 (31.12.2021).
Kaupunginosat Keskustan suuralueella

I – Pokkinen
II – Vaara
III – Vanhatulli
IV – Hollihaka
V – Leveri
Myllytulli
Intiö
Raksila
Liikenne > Merkittävät kadut

Liikenteellisesti keskustan suuralueen tärkeimpiä katuja ovat itä–länsisuunnassa Puistokatu, Saaristonkatu, Heikinkatu, Linnankatu ja Kajaaninkatu. Pohjois–eteläsuunnassa liikenne on keskittynyt pääasiassa Uusikadulle, Isokadulle, Torikadulle ja Aleksanterinkadulle. Alueelle johtavista teistä ja kaduista merkittävimmät ovat Merikosken sillat ja Tulliväylä pohjoisesta, Kajaanintie ja Kainuuntie idästä sekä seututie 847 etelästä. Saaristonkatu yhdistää keskustan suoraan valtatiehen 22 sekä suuralueen itäpuolitse kiertävälle valtatielle 4. Valtatielle 20 on yhteys joko valtatien 4 kautta tai Tulliväylää pitkin.
Liikenne > Julkinen liikenne

Oulun rautatieasema sekä Oulun linja-autoasema sijaitsevat suuralueen itäreunalla Pohjanmaan radan varrella. Rautatieasemalta on päivittäin suoria junayhteyksiä Rovaniemen, Pieksämäen ja Helsingin suuntiin. Oulun rautatieasema on risteysasema, jossa risteävät rataosat Seinäjoki–Oulu, Oulu–Tornio ja Oulu–Kontiomäki. Rautatieasema on myös eräs Pohjois-Suomen tärkeimmistä tavaraliikenteen risteysasemista.
Linja-autoasema on kauko- ja lähiliikenteen solmukohta. Paikallisliikenteen linja-autovuoroista osa kulkee linja-autoaseman ohitse käymättä asema-alueella. Linja-autot liikennöivät keskustan suuralueella reittejä Merikosken sillat–Oikokatu–Torikatu–Puistokatu–seututie 847 sekä Torikatu–Saaristonkatu. Keskustan lävitse pohjoiseen kulkevat vuorot liikennöivät 22. syyskuuta 2007 saakka reittiä Saaristonkatu–Isokatu–Linnankatu–Merikosken sillat. Tämän jälkeen pääsääntöisesti kaikki linja-autovuorot siirtyvät joukkoliikennekaduksi muutetulle Torikadulle.
Palvelut

Oulun kaupungin virastotoiminnot sekä muut palvelut on keskitetty keskustan alueelle. Terveyspalveluista vastaa keskustan terveysasema. Keskustan suuralue on myös Oulun liike-elämän keskus.